**„N Á V R H“**

Obec Čechynce v súlade s ustanoveniami §6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, § 8 ods. 2, § 12 ods. 2 a 3, § 16 ods. 2, § 17 ods. 2,3,4 a 6, § 20 ods. 3, § 21 ods. 2, § 103 ods. 1 a 2 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov

**v y d á v a**

**VŠEOBECNE ZÁVÄZNÉ NARIADENIE OBCE**

**O DANI Z NEHNUTEĽNOSTÍ**

**č. 2 / 2016**

**o podmienkach určovania a vyberania dane z nehnuteľností na území obce Čechynce**

**ÚVODNÉ USTANOVENIE**

**§ 1**

**(1)** Obecné zastupiteľstvo v Čechynciach podľa § 11 ods. 4 písm. d) zákona č. 369/1990 Zb. o obecnom zriadení v znení neskorších predpisov r o z h o d l o , že v nadväznosti na § 98 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov z a v á d z a s účinnosťou od

1. januára 2016 d a ň z n e h n u t e ľ n o s t í .

**(2)** Základné ustanovenia o zdaňovaní pozemkov, stavieb a bytov sú uvedené v druhej časti zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, ktoré upravujú daňovníka dane z nehnuteľností, predmet dane z nehnuteľností, základ dane z nehnuteľností, základné ročné sadzby dane z nehnuteľností, ktoré môže obec týmto všeobecne záväzným nariadením zvýšiť alebo znížiť, oslobodenie vybraných druhov pozemkov a zníženie dane správcom dane, vznik a zánik daňovej povinnosti, povinnosť predkladania daňového priznania, vyrubenie dane a platenie dane.

**Článok I**

**DAŇ Z POZEMKOV**

**§ 2**

**Hodnota pozemku**

**(1)** Správca dane ustanovuje, že hodnota pozemkov, ktorou sa pri výpočte základu dane z pozemku násobí výmera pozemkov v m2 pre pozemky uvedené v § 3 ods. 1 a ods. 3 tohto všeobecne záväzného nariadenia obce je **0,8799 € za m2.**

**(2)** Správca dane ustanovuje, že hodnota pozemkov, ktorou sa pri výpočte základu dane z pozemkov násobí výmera pozemkov v m2 pre pozemky uvedené v § 3 ods. 2 tohto všeobecne záväzného nariadenia je **3,3194 €**  **za m2** (§ 7 ods. 4 zák. č. 582/2004 Z. z. v znení neskorších predpisov).

**(3)** Správca dane ustanovuje, že hodnota pozemkov, ktorou sa pri výpočte základu dane z pozemkov násobí výmera pozemkov v m2 pre pozemky uvedené v § 3 ods. 4 tohto všeobecne záväzného nariadenia obce je **0,0650 € za m2.**

**Základ dane**

**§ 3**

**(1)** Základom dane z pozemkov pre pozemky druhu orná pôda, chmeľnice, vinice, ovocné sady, trvalé trávnaté porasty je hodnota pozemku určená vynásobením výmery pozemkov v m2 a hodnoty pôdy za 1 m2 stanovenej týmto všeobecne záväzným nariadením v § 2 ods.1.

**(2)** Základom dane z pozemkov pre pozemky druhu stavebné pozemky je hodnota pozemku určená vynásobením výmery pozemkov v m2 a hodnoty pozemkov za 1 m2 stanovenej týmto všeobecne záväzným nariadením v § 2 ods. 2.

**(3)** Základom dane z pozemkov pre pozemky druhu záhrada, zastavané plochy a nádvoria a ostatné plochy je hodnota pozemku určená vynásobením výmery pozemkov v m2 a hodnoty pozemkov za 1 m2 stanovenej týmto všeobecne záväzným nariadením v § 2 ods. 1.

**Sadzba dane**

**§ 4**

**(1)** Ročná sadzba dane z pozemkov je 0,341 % podľa § 3 ods. 1 a ods. 4 zo základu dane, 0,20 % podľa § 3 ods. 2 zo základu dane, 0,943 % podľa § 3 ods. 3 zo základu dane.

**(2)** Ročná sadzba dane z pozemkov uvedená v § 4 ods. 1 tohto všeobecne záväzného nariadenia podľa § 8 ods. 2 zákona č. 582/2004 Z. z. v znení neskorších predpisov sa stanovuje takto:

- za ornú pôdu, chmeľnice, vinice, ovocné sady a trvalé trávnaté porasty na **0,341 %** zo základu dane,

- za stavebné pozemky na **0,20 %** zo základu dane,

- za zastavané plochy a nádvoria, za záhrady a za ostatné plochy okrem stavebných pozemkov na **0,943 %** zo základu dane.

**Článok II**

**DAŇ ZO STAVIEB**

**Sadzba dane**

**§ 5**

**(1)** Ročná sadzba dane zo stavieb je **0,0331** € za každý aj začatý m2 zastavanej plochy stavby.

**(2)** Ročná sadzba dane zo stavieb uvedená v § 5 ods. 1 tohto všeobecne záväzného nariadenia obce sa **v celej obci zvyšuje** (§ 12 ods.2 zák. č. 582/2004 Z. z. v znení neskorších predpisov) takto:

a)  **0,0498 €**  za stavby na bývanie a drobné stavby ktoré majú doplnkovú funkciu pre hlavnú stavbu,

b) **0,0663 €** za stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu,

c) **0,0995 €**  za stavby rekreačných a záhradkárskych chát a domčekov na individuálnu rekreáciu,

d) **0,1660 €** za samostatne stojace garáže a samostatné stavby hromadných garáží a stavby určené alebo používané na tieto účely, postavené mimo bytových domov,

e) **0,3320 €**  za priemyselné stavby, stavby slúžiace energetike, stavby slúžiace stavebníctvu, stavby využívané na skladovanie vlastnej produkcie vrátane stavieb na vlastnú administratívu,

f) **1,0 €** za stavby na ostatné podnikanie a zárobkovú činnosť, skladovanie a administratívu súvisiacu s ostatným podnikaním a zárobkovou činnosťou,

g) **0,0995 €**  za ostatné stavby.

**(3)** Upravená ročná sadzba dane zo stavieb uvedená v § 5 ods. 2 sa zvyšuje pri viacpodlažných stavbách o **0,0498 €**  za každý aj začatý m2 zastavanej plochy za každé ďalšie podlažie okrem prvého nadzemného podlažia (§ 12 ods. 3 zák. č. 582/2004 Z. z. v znení neskorších predpisov).

**Článok III**

**Oslobodenie od dane a zníženie dane**

**§ 6**

 **(1)** Správca dane ustanovuje, že poskytuje oslobodenie od dane zo stavieb (§ 17 ods. 3 zák. č. 582/2004 Z. z. v znení neskorších predpisov) na:

- stavby vo vlastníctve právnických osôb, ktoré nie sú založené alebo zriadené na podnikanie

- na podzemné podlažie.

**Článok IV**

**Vyrubovanie dane**

**§ 7**

Správca dane ustanovuje, že daň nižšiu ako **2,- €** nebude vyrubovať ani vyberať.

**Článok V**

**Platenie dane**

**§ 8**

**(1)** Správca dane určuje, že vyrubená daň z nehnuteľností je splatná do 15 dní odo dňa nadobudnutia právoplatnosti rozhodnutia.

**§ 9**

**(1)** Podľa § 18 ods. 3 zákona č. 582/2004 Z. z. v znení neskorších predpisov fyzická osoba alebo právnická osoba v priebehu príslušného zdaňovacieho obdobia je povinná správcovi dane skutočnosti rozhodujúce pre vznik alebo zánik daňovej povinnosti k dani z nehnuteľností a každú zmenu týchto skutočností do 30 dní odo dňa nasledujúceho po dni, keď tieto skutočnosti alebo ich zmeny nastali.

**Článok VI**

**Záverečné ustanovenia**

**§ 10**

**(1)** Obecné zastupiteľstvo obce Čechynce sa na tomto všeobecne záväznom nariadení o dani z nehnuteľností uznieslo dňa ......

**(2)** Toto všeobecne záväzné nariadenie obce o dani z nehnuteľností ruší Všeobecne záväzné nariadenie obce o dani z nehnuteľností č. 1/2013.

**(2)** Toto všeobecne záväzné nariadenie nadobúda právoplatnosť 15. dňom po vyvesení na úradnej tabuli Obce Čechynce.

 Róbert Kupeček

 starosta

 Obce Čechynce

Vyvesené:

Zvesené:

Nadobúda účinnosť: